আর পাঁচটা দিনের মত সকাল শুরু করেছিলেন পানিহাটির ডাকব্যাগ কোয়ার্টার এলাকার মানুষজন। হঠাৎ বাধ সাধল মন্দির চত্বরে পড়ে থাকা একটা ড্রাম। ড্রাম খুলে সকলের চোখ কপালে। দেখা গেল তার ভিতর রাখা রয়েছে রীতিমতো তরতাজা বোমা। 

এই বিষয়ে অন্যান্য খবর

কলকাতার মেট্রোয় বোমাতঙ্ক! রহস্যময় কৌটো ঘিরে হুলুস্থুল


সোদপুর পানিহাটিতে ডাকব‍্যাক ফ্যাক্টরি বেশ কিছুদিন বন্ধ। কর্মীদের কোয়ার্টারসও পরিত্যক্ত অবস্থায় রয়েছে। কিছু স্থানীয় মানুষ এবং কয়েক ঘর বাসিন্দা যদিও থাকেন এই এলাকায়। তাছাড়া ফ্যাক্টরির ভিতর একটি মন্দির থাকায় সেখানেও বেশ কিছু  মানুষ যাতায়াত করে। গতকাল সকালে এমনই কয়েকজনের চোখে পড়ে পরিত্যাক্ত একটি ড্রাম। ব্যাগটিতে বোমা দেখতে পেয়ে আতঙ্কিত মানুষ সঙ্গে সঙ্গে পুলিশে খবর দেয়। বোমস্কোয়াড এসে বোমাগুলিকে উদ্ধার করে।
দেখুন ভিডিওঃ
 

ডাকব্যাকের পরিত্যাক্ত কারখানাকেই কি এলাকার দুষ্কৃতিরা অপরাধের আখড়া বানিয়ে ফেলছে? কেন এতগুলো বোমা এখানে মজুত করা হয়েছিল? সমস্ত কার্যকারণ খতিয়ে দেখছে খড়দহ থানার পুলিশ।